
DR.30.03.2017                                                        19                   

 

Saya amat setuju dengan Yang Berhormat iaitu tanggungjawab anak-anak 
untuk jaga ibu bapa kita. Sekarang kita dapati semakin hari semakin ramai anak-anak 
tidak mampu atau mereka tinggalkan ibu bapa mereka dengan tidak dijaga.  

Oleh itu, saya rasa pendidikan dan kesedaran di antara orang awam ini perlu 
dipertingkatkan lagi supaya anak-anak kita, mereka ambil tanggungjawab untuk jaga ibu 
bapa mereka. Setakat ini, kerajaan belum ada lagi cadangan untuk mewujudkan rang 
undang-undang untuk memastikan atau mewajibkan anak-anak mereka jaga ibu bapa. 

Akan tetapi, untuk hendak masuk ke dalam rumah warga emas di bawah 
kerajaan, kita telah pun beritahu kepada anak-anak, bila mereka ada waris atau ada 
anak, kita tidak akan terima dan kita memastikan anak-anak mereka beri penjagaan 
kepada ibu bapa.  Walau bagaimanapun, masih ada lagi warga emas yang dibiarkan oleh 
anak-anak mereka dan kementerian juga perlu ambil tindakan untuk beri perlindungan 
kepada mereka. 

Jumlah penghuni institusi ikut jantina dan kaum di bawah institusi kementerian 
iaitu seramai 2,863 dan di RSK itu, 83.5 peratus dan di rumah ihsan, 89.6 peratus dan 
96.8 peratus adalah di dalam Desa Bina Diri.  Sekian, terima kasih. 

 

8. Tuan Chua Tian Chang @ Tian Chua [Batu] minta Menteri Wilayah 
Persekutuan  menyatakan apakah status pembinaan rumah kos rendah bagi Kg. 
Penduduk Railway. Tempoh pembangunan tiga tahun berakhir pada bulan Disember 
2016. Bilakah penduduk-penduduk akan diberikan perjanjian jual beli. 

Timbalan Menteri Wilayah Persekutuan [Dato’ Dr. Loga Bala Mohan a/l 
Jaganathan]: Terima kasih, Tuan Yang di-Pertua.  Terima kasih, Yang Berhormat Batu.  
Tuan Yang di-Pertua, untuk makluman Ahli Yang Berhormat Batu, status pelaksanaan 
projek rumah kos rendah bagi Kampung Railway adalah di peringkat penyediaan pindaan 
pelan kebenaran merancang oleh pihak pemaju. Dewan Bandaraya Kuala Lumpur akan 
mempertimbangkan segala permohonan untuk kebenaran merancang sebaik sahaja 
diterima dari pihak pemaju.  

Walau bagaimanapun, terdapat permasalahan di tapak yang telah dikenal pasti 
di mana terdapat kabel TNB 33 KV sepanjang 1.5 kilometer dan dua paip milik SYABAS 
yang melintasi tapak projek. Untuk makluman Ahli Yang Berhormat, pada peringkat awal, 
pihak TNB dan SYABAS tidak mempunyai sebarang perancangan untuk mengalihkan 
utiliti berkenaan. Namun begitu, beberapa siri perbincangan bermula Oktober 2016, 
perkara ini telah berjaya diselesaikan pada 17 Mac 2017 dengan kos yang dianggarkan 
RM2.5 juta dipersetujui ditanggung bersama antara Dewan Bandaraya Kuala Lumpur 
dan pihak pemaju. 

Tuan Yang di-Pertua, setelah masalah utiliti tersebut diselesaikan daripada 
tapak tersebut, kerja-kerja tanah dan pembinaan akan dilaksanakan. Dalam hal ini, 
Dewan Bandaraya Kuala Lumpur sentiasa memantau pelaksanaan projek ini supaya 
dapat dilaksanakan dengan segera. Terima kasih, Tuan Yang di-Pertua. 

Tuan Chua Tian Chang @ Tian Chua [Batu]:  Terima kasih. Terima kasih 
kepada Yang Berhormat Timbalan Menteri. Seperti Yang Berhormat Timbalan Menteri 
sedar, projek itu sudah berlarutan lebih daripada 30 tahun. Pada 26 Disember 2013, 
sehari selepas Krismas, semua penduduk Kampung Railway diusir keluar dan kampung 
mereka dirobohkan. 

Akan tetapi setelah tiga tahun, kita masih dengar penyediaan tapak belum 
selesai disebabkan oleh TNB dan lain-lain lagi. Jawapan ini saya telah terima sejak tahun 
lalu dan sehingga ke hari ini, soalan saya kemukakan sekali lagi, sudah tentu saya 
mengharapkan ada satu tarikh yang lebih tetap bila tapak tanah ini akan dilaksanakan 
dan bila pembangunan ini boleh disiapkan.   

Untuk makluman Dewan ini, seramai 120 buah keluarga Kampung Railway 
sekarang duduk secara sementara di Bukit Jalil dan ramai di antara mereka terpaksa 
berulang-alik balik ke Sentul untuk meneruskan kehidupan dan pekerjaan mereka. Jadi 
kita ingin tahu, berapa lama lagi mereka terpaksa duduk dalam keadaan yang cukup 
terdesak ini?Sekian, terima kasih. 

Dato’ Dr. Loga Bala Mohan a/l Jaganathan:  Terima kasih Tuan Yang di-
Pertua.  Terima kasih, Yang Berhormat.  Sebelum saya menjawab soalan tambahan 
Yang Berhormat, saya mengalu-alukan rombongan veteran Angkatan Tentera Malaysia 
Parlimen Jerantut ke Dewan yang mulia ini. [Tepuk] 



Saya amat setuju dengan Yang Berhormat iaitu tanggungjawab anak-anak untuk jaga ibu bapa kita. Sekarang kita dapati semakin hari semakin ramai anak-anak tidak mampu atau mereka tinggalkan ibu bapa mereka dengan tidak dijaga. Oleh itu, saya rasa pendidikan dan kesedaran di antara orang awam ini perlu dipertingkatkan lagi supaya anak-anak kita, mereka ambil tanggungjawab untuk jaga ibu bapa mereka. Setakat ini, kerajaan belum ada lagi cadangan untuk mewujudkan rang undang-undang untuk memastikan atau mewajibkan anak-anak mereka jaga ibu bapa. Akan tetapi, untuk hendak masuk ke dalam rumah warga emas di bawah kerajaan, kita telah pun beritahu kepada anak-anak, bila mereka ada waris atau ada anak, kita tidak akan terima dan kita memastikan anak-anak mereka beri penjagaan kepada ibu bapa. Walau bagaimanapun, masih ada lagi warga emas yang dibiarkan oleh anak-anak mereka dan kementerian juga perlu ambil tindakan untuk beri perlindungan kepada mereka. Jumlah penghuni institusi ikut jantina dan kaum di bawah institusi kementerian iaitu seramai 2,863 dan di RSK itu, 83.5 peratus dan di rumah ihsan, 89.6 peratus dan 96.8 peratus adalah di dalam Desa Bina Diri. Sekian, terima kasih. 8. Tuan Chua Tian Chang @ Tian Chua [Batu] minta Menteri Wilayah Persekutuan menyatakan apakah status pembinaan rumah kos rendah bagi Kg. Penduduk Railway. Tempoh pembangunan tiga tahun berakhir pada bulan Disember 2016. Bilakah penduduk-penduduk akan diberikan perjanjian jual beli. Timbalan Menteri Wilayah Persekutuan [Dato' Dr. Loga Bala Mohan a/l Jaganathan]: Terima kasih, Tuan Yang di-Pertua. Terima kasih, Yang Berhormat Batu. Tuan Yang di-Pertua, untuk makluman Ahli Yang Berhormat Batu, status pelaksanaan projek rumah kos rendah bagi Kampung Railway adalah di peringkat penyediaan pindaan pelan kebenaran merancang oleh pihak pemaju. Dewan Bandaraya Kuala Lumpur akan mempertimbangkan segala permohonan untuk kebenaran merancang sebaik sahaja diterima dari pihak pemaju. Walau bagaimanapun, terdapat permasalahan di tapak yang telah dikenal pasti di mana terdapat kabel TNB 33 KV sepanjang 1.5 kilometer dan dua paip milik SYABAS yang melintasi tapak projek. Untuk makluman Ahli Yang Berhormat, pada peringkat awal, pihak TNB dan SYABAS tidak mempunyai sebarang perancangan untuk mengalihkan utiliti berkenaan. Namun begitu, beberapa siri perbincangan bermula Oktober 2016, perkara ini telah berjaya diselesaikan pada 17 Mac 2017 dengan kos yang dianggarkan RM2.5 juta dipersetujui ditanggung bersama antara Dewan Bandaraya Kuala Lumpur dan pihak pemaju. Tuan Yang di-Pertua, setelah masalah utiliti tersebut diselesaikan daripada tapak tersebut, kerja-kerja tanah dan pembinaan akan dilaksanakan. Dalam hal ini, Dewan Bandaraya Kuala Lumpur sentiasa memantau pelaksanaan projek ini supaya dapat dilaksanakan dengan segera. Terima kasih, Tuan Yang di-Pertua. Tuan Chua Tian Chang @ Tian Chua [Batu]: Terima kasih. Terima kasih kepada Yang Berhormat Timbalan Menteri. Seperti Yang Berhormat Timbalan Menteri sedar, projek itu sudah berlarutan lebih daripada 30 tahun. Pada 26 Disember 2013, sehari selepas Krismas, semua penduduk Kampung Railway diusir keluar dan kampung mereka dirobohkan. Akan tetapi setelah tiga tahun, kita masih dengar penyediaan tapak belum selesai disebabkan oleh TNB dan lain-lain lagi. Jawapan ini saya telah terima sejak tahun lalu dan sehingga ke hari ini, soalan saya kemukakan sekali lagi, sudah tentu saya mengharapkan ada satu tarikh yang lebih tetap bila tapak tanah ini akan dilaksanakan dan bila pembangunan ini boleh disiapkan. Untuk makluman Dewan ini, seramai 120 buah keluarga Kampung Railway sekarang duduk secara sementara di Bukit Jalil dan ramai di antara mereka terpaksa berulang-alik balik ke Sentul untuk meneruskan kehidupan dan pekerjaan mereka. Jadi kita ingin tahu, berapa lama lagi mereka terpaksa duduk dalam keadaan yang cukup terdesak ini?Sekian, terima kasih. Dato' Dr. Loga Bala Mohan a/l Jaganathan: Terima kasih Tuan Yang di- Pertua. Terima kasih, Yang Berhormat. Sebelum saya menjawab soalan tambahan Yang Berhormat, saya mengalu-alukan rombongan veteran Angkatan Tentera Malaysia Parlimen Jerantut ke Dewan yang mulia ini. [Tepuk].